প্রসঙ্গত, ২০১০ সালে প্রথমবার নির্বাহী মেয়র নির্বাচিত হন লুৎফুর রহমান। বাংলাদেশের সিলেট থেকে ছেলেবেলায় মা বাবার সঙ্গে যুক্তরাজ্যে আসেন তিনি। পরে লন্ডনে স্থায়ীভাবে বসবাস শুরু করেন। তার পরিবার লন্ডনের টাওয়ার হ্যামলেটস অঞ্চলের বাসিন্দা। লুৎফুর রহমান লন্ডনের সিটি ইউনিভার্সিটিতে আইন বিষয়ে পড়াশুনা করেন। পরে আইন পেশা গ্রহণ করেন। তিনি একজন সলিসিটর এবং পারিবারিক আইন বিষয়ে প্রাকটিস করতেন। এরপর রাজনীতিতে সক্রিয় হন। দ্বিতীয় দফায় মেয়র নির্বাচিত হবার পর অনিয়মের অভিযোগে তাকে মেয়র পদ থেকে সরিয়ে দেওয়া হয়।